Document ID: 32007R0190

KOMISIJAS REGULA (EK) Nr. 190/2007
(2007. gada 23. februāris),
ar ko atceļ Regulu (EK) Nr. 1819/2004, ar ko atkāpjas no Regulas (EK) Nr. 1342/2003 par rūpīgo pārbaužu posmu attiecībā uz labības, rīsu un graudaugu produktu izvešanas atļauju izsniegšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības nozares tirgus kopīgo organizāciju (1), un jo īpaši tās 9. panta 2. punktu un tās 18. pantu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (2), un jo īpaši tās 10. panta 2. punktu un tās 19. pantu,
tā kā:
(1)
Saskaņā ar 8. panta 1. punkta pirmo daļu Komisijas 2003. gada 28. jūlija Regulā (EK) Nr. 1342/2003 par īpašiem sīki izstrādātiem noteikumiem ievešanas un izvešanas atļauju sistēmas piemērošanai attiecībā uz labību un rīsiem (3) izvešanas atļaujas šajā pantā minētajiem produktiem izsniedz trešajā darba dienā pēc pieteikuma iesniegšanas ar nosacījumu, ka šajā laikā netiek veikti nekādi īpaši pasākumi. Lai ņemtu vērā apgādes situāciju Kopienas graudaugu un rīsu tirgū 2004./2005. tirdzniecības gadā, ar Komisijas Regulu (EK) Nr. 1819/2004 (4) ieviesa atkāpi no šā noteikuma. Saskaņā ar šo atkāpi, ja kompensācijas summa ir vienāda ar nulli, minētās atļaujas izsniedz pieteikuma iesniegšanas dienā.
(2)
Ņemot vērā to, ka tirgus apstākļi, kuri attaisnoja šo atkāpi, ir mainījušies, jāatceļ Regula (EK) Nr. 1819/2004.
(3)
Labības pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Atceļ Regulu (EK) Nr. 1819/2004.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 23. februārī

Labels: 11
3
17
15